15. brautin í Grafarholti er ein magnaðasta hola á Íslandi . Hún hefur tekið miklum breytingum í áranna rás . k Grafarholtið aldrei verið glæsilegra - myndir Grafarholtsvöllur hefur líklega aldrei litið betur út og hafa kylfingar á Íslandsmótinu í höggleik lofað ástand vallarins . Ómar Örn Friðriksson , formaður Golfklúbbs Reykjavíkur sagði að það væri búið að leggja mikla vinnu í það að hafa Holtið sem flottast á stærsta móti ársins . „ Aðstæður hafa líka verið góðar í þessari blíðu í sumar og það hefur gefið okkur tækifæri á að sinna ýmsu smálegu sem kemur skemmtilega út , ýmsum smáatriðum sem fólk tekur ekki alltaf eftir . Þetta hefur gengið vel það sem af er fyrstu dagana og við hjá GR erum afar sátt með stöðuna . “ Þessi smáatriði sem Ómar nefnir eru t.d. auka sláttur í kringum flatir en flatirnar sjálfar hafa sennilega aldrei verið betri sem og og brautir og teigar . Hér fylgja nokkrar fallegar myndir úr Grafarholtinu sem skartar sínu fegursta á Íslandsmóti í höggleik 2019 .